Peste 70 de laboratoare ale Universității Politehnica Timișoara vor fi modernizate și dotate prin Programul Regional Vest
5.500 de studenți ai Universității Politehnica din Timișoara vor beneficia de condiții mai bune de studiu, printr-un proiect finanțat prin fonduri europene. Reprezentanții UPT și cei ai Agenției pentru Dezvoltare Regională Vest (ADR Vest) au semnat contractul de finanțare pentru proiectul 'SmartEduStructureUPT', ce prevede modernizarea și echiparea infrastructurii educaționale și îmbunătățirea accesului la educație.